Bardörp - Wikipedia

# Bardörp

### From Wikipedia

Bardörp is een von de söben Bezirken vun Hamborg.

Bardörp (up hochdüütsch Bergedorf) weer freuger en sülvsstannig Stadt. Dat Stadtrecht kreeg Bardörp al 1275. 1420 keem de Stadt ünner de Regeren vun Hamborg un Lübeck togliek. Dat güng so as gemeensom regern bit to den 31.12.1866. Denn heur Bardörp blots noch to Hamborg.

Dat Bardörper Slott in’t Freujohr 2003 | Rieck’schet Huus in Veerlannen | Kokerbockmöhl bie't Rieck'sche Huus | Buernhuus in Corslack, heurt Familie Rieck to.

De Stadt Bardörp is nu de zentrale Deel vun den Bezirk Bardörp, wo ok Lohbrüch un de Veer- un Marschlanne to heurt. Mittenmang liggt dat Slott in sien Park, wat een Waterslott is un vondaag as een Heimotsmuseum bruukt ward. Bardörp is al siet 1842 an de Isenbohn anslaten. Hüüt geiht vun den Bardörper Bohnhoff de S-Bohn un ok de Ferntöög; vun den oolen Bohnhoff Süd fohrt aff un an ok noch de Museumsbohn mit den Damptoch no Geesthacht. Mannicheen Dag fohrt dor aver ook de Toch mit den Atomschiet lang. De Ennsteed dor is Krümmel. Een vun de öllsten Bohnhöff in Dütschland steiht ok in Bardörp, man dor is hüt een Theoter binnen.

De Sanner Dickkopp, Watertoorn in Lohbrüch

De lüttje Fluss, de dörch Bardörp geit, is de Bill. De kummt ut den Sassenwald und un geit in de Elv. Mittenmang in Bardörp is de Bill opstoppt, wiel anners dat Slott drüchfallen deit. Een Deel von dat Water löppt in’t „Schippwater“ un vun dor de „Doove Elv“ daal. De anner Deel geit dörch een Piep ünner de Straten vun Lohbrüch un kummt denn kort för de Heckkoten wedder an ’t Licht un geit denn döch Billwarder no de Elv. Een lütten Hoben gifft dat ook in Bardörp, dor hebbt se freuer Steen un Holt schippert. Hüt liggt door de Barkassen för de Elvschipperee un een poor Freetiedschipper hebbt eer Scheepen ook dor liggen.

De gootkennte Musiker Johann Adolf Hasse is in 1699 in Bardörp boorn worden, dat Huus, wo sein Moder daalkamen is, steit hüüt noch biesiet von den Bardöper Kark. De Stadt hett noch een Slag ole Hüüs un süht scheun ut. Toon Bispeel:

De „Willersche Koot“ is 1750 boot worn un heurt hüüt noch de Familie Willers to un door is een Kröger binn. In düsse Huus geev dat freuer een Looden, vun Emma Anna Christine Willers bedreeven. Dorvon kummt de Begreep „Tante Emma Loden“ aff. De oole Baas vun de Bundsregeren, Helmut Schmidt, hett sogor vun düsse Huus in een Rääd bi de Versammeln vun de Düütschen Verköpers snackt.

Een Floogplatz het de Bezirk Bardörp ok, de liggt in Bobarg. Dor kummt man bloots Seilfleegers up un dool.

1962, bi de groote Floot, weern groote Deelen vun de Marschlande affsupen und de Lüüd hefft all tohoop jümmer Sack un Pack verloorn.

Bardörp heet woll ook Bardörp wiel dat an een, obers ook op ‘n Barg liggt. Op den Barg, den Gojenbarg, gift dat sogor een Hevenkiekeree.

De grote Refrakter | Dat Huus vun den Meridiankreis | De Äquatoriol | De Oskar-Lühning-Feernkieker
De 1-m-Spegel-Feernkieker | Dat Schmidt-Huus mit een Museum binn | De Verwalten mit de Böökeree | Dat groote Beamtenhuus
Översicht vun de Hevenkiekeree

Bardörp. Mehr Biller, Videos oder Audiodateien to't Thema gifft dat bi WikiCommons.

Koordinaten: 53° 30′ N, 10° 14′ O

Vun „http://nds.wikipedia.org../../../b/a/r/Bard%C3%B6rp.html“

Sietenkategorien: Hamborg

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Dansk
- Deutsch
- English
- Slovenščina